stanford-oval/wikipedia huggingface dataset:
ชารอน สโตน
ประวัติ

ชารอน สโตน เกิดและเติบโตที่ มีดวิลล์ เมืองเล็ก ๆ ในเพนน์ซิลวาเนีย พ่อของเธอทำงานในโรงงาน และแม่ของเธอเป็นแม่บ้าน เธอเป็นลูกคนที่ 2 ใน 4 คน ชารอนเรียนที่โรงเรียนมัธยมปลายที่เซเกอร์ทาวน์ เพนน์ซิลวาเนีย เข้าศึกษาต่อที่มหาวิทยาลัยเอ็ดดิโบโร ของเพนน์ซิลวาเนีย และเมื่อเธอจบการศึกษาในสาขาการวรรณศิลป์ พออายุได้ 17 ปี ได้ชนะการประกวดมิสเพนน์ซิลวาเนีย บิวตี้ คอนเทสต์ เธอทำงานพาร์ทไทม์ที่เคาท์เตอร์ร้านแม็คโดนัล  ต่อมาเธอก้าวสู่อาชีพนางแบบและมีผลงานทั้งรายการโทรทัศน์ และงานโฆษณา ในปี 1980 เธอก็ได้แสดงใน Woody Allen's Stardust Memories
ในปี 1984 แต่งงานกับ ไมเคิล กรีนเบิร์ก โปรดิวเซอร์ จาก MacGyver แต่ก็ต้องหย่าร้างกันในอีก 2 ปีต่อมา จนเธอได้แสดงในภาพยนตร์เรื่อง Total Recall ในปี 1990 ร่วมกับอาร์โนลด์ ชวาสเนกเกอร์ จนเธอแสดงในภาพยนตร์เรื่อง Basic Instinct ในปี 1992 กับไมเคิล ดักลาส
เธอเคยได้รับการเสนอชื่อเข้าชิงรางวัลลูกโลกทองคำ ในฐานะนักแสดงหญิงยอดเยี่ยม หลายครั้ง เช่น The Specialist (1994) กับซิลเวสเตอร์ สตอลโลน และเรื่อง The Quick and the Dead (1995) กับจีน ฮอกแมน เธอประสบความสำเร็จจากการแสดงในภาพยนตร์เรื่อง Casino (1995) ที่แสดงกับโรเบิร์ต เดอนีโร และยังได้รับการเสนอชื่อเข้าชิงรางวัลออสการ์อีกด้วย หลังจากนั้นเธอก็มีผลงานแสดงภาพยนตร์อีก 2-3 เรื่อง ต่อมาเธอแต่งงานกับ บรรณาธิการหนังสือพิมพ์ที่ชื่อฟิล บรอนสเตน เธอมีลูกชาย คือโรน โจเซฟ
ปี 2020 ขารอน สโตน ได้แสดงใน แรทเช็ด จิตอำมหิต​
ชาร์ลส์ที่ 7

ชาร์ลส์ที่ 7 (อังกฤษ: Charles VII) อาจหมายถึง
พระเจ้าชาร์ลส์ที่ 7 แห่งสวีเดน (ค.ศ. 1161–ค.ศ. 1167)
พระเจ้าชาร์ลส์ที่ 7 แห่งฝรั่งเศส "ผู้พิชิต" (ค.ศ. 1403–ค.ศ. 1461)
สมเด็จพระจักรพรรดิคาร์ล (หรือชาร์ลส์) ที่ 7 แห่งโรมันอันศักดิ์สิทธิ์ (ค.ศ. 1697–ค.ศ. 1745)
พระเจ้าการ์โลสที่ 3 แห่งสเปน และที่ 7 แห่งเนเปิลส์ (ค.ศ. 1716–ค.ศ. 1788)
ชายบอย (เพลงของซีเครต)

ชายบอย (อังกฤษ: Shy Boy, เกาหลี: 샤이보이) เป็นซิงเกิลอัลบั้มแรกของ Secret มีเพลงฮิตอย่าง Shy Boy ติดอันดับหนึ่งชาร์ตเพลงเกลาหลีได้หลายสัปดาห์และ Shy Boy ทำให้ Secret ได้รับรางวัลอันดับที่ 1 ประจำชาร์ตเพลงเกาหลีเป็นครั้งแรกตั้งแต่เดบิวต์มา[ต้องการอ้างอิง]
รายชื่อเพลง > เกาหลี:Single Album

| ลำดับ | ชื่อเพลง | ยาว |
| --- | --- | --- |
| 1. | "Shy Boy" | 3:38 |
| 2. | "No.1" | 3:25 |
| 3. | "Shy Boy (inst.)" | 3:38 |
| 4. | "No.1 (inst.)" | 3:25 |
| ความยาวทั้งหมด: | ความยาวทั้งหมด: | 14:06 |
รายชื่อเพลง > Japanese:EP

| ลำดับ | ชื่อเพลง | ยาว |
| --- | --- | --- |
| 1. | "Shy Boy" (Japanese Version) |   |
| 2. | "Starlight Moonlight" (Japanese Christmas Version) |   |
| 3. | "Together" |   |
| 4. | "笑わないで" (Don’t Laugh) |   |
| 5. | "Movie Star" |   |
| 6. | "La La La" |   |
| ลำดับ | ชื่อเพลง | ยาว |
| --- | --- | --- |
| 1. | "Shy Boy" (Japanese Version) (Music Video) |   |
| 2. | "Shy Boy" (Japanese Version) (Dance Music Video) |   |
| 3. | "Shy Boy" (Japanese Version) (Music Video - Behind The Scenes Footage) |   |
| ลำดับ | ชื่อเพลง | ยาว |
| --- | --- | --- |
| 1. | "Madonna" (Japanese Version) (Live) |   |
| 2. | "Magic" (Live) |   |
| 3. | "My Boy" (Live) |   |
ชายหนุ่มกับแอปเปิล (ราฟาเอล)

| ชายหนุ่มกับแอปเปิล |
| --- | --- |

ศิลปิน: ราฟาเอล
ปี: ค.ศ. 1505
ประเภท: จิตรกรรมสีน้ำมันบนไม้
สถานที่: หอศิลป์อุฟฟิซิ, ฟลอเรนซ์
ชายหนุ่มกับแอปเปิล (อังกฤษ: Young Man with an Apple) เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิในเมืองฟลอเรนซ์ในประเทศอิตาลี
ราฟาเอลเขียนภาพ “ชายหนุ่มกับแอปเปิล” ในปี ค.ศ. 1505 และเป็นภาพที่มักจะมีความเกี่ยวข้องกับภาพ  “นักบุญไมเคิล” และภาพ  “นักบุญจอร์จ”
ผู้เป็นแบบเชื่อกันมานานว่าเป็นฟรานเชสโค มาเรียที่ 1 เดลลา โรเวเร
ชาริ ฟอบส์

Forensic scientist and researcher
| ชาริ แอล>  ฟอบส์ |
| --- | --- |
เกิด: 15 ตุลาคม ค.ศ. 1977 บรีวอร์รีนา
สัญชาติ: ออสเตรเลีย
อาชีพ: ศาสตราจารย์มรณวิทยา
มีชื่อเสียงจาก: ความเชี่ยวชาญในการสลายตัวของร่างกายมนุษย์
ศาสตราจารย์ ชาริ แอล. ฟอบส์ (อังกฤษ: Shari L. Forbes; 15 ตุลาคม ค.ศ. 1977 – ) เป็นนักนิติวิทยาศาสตร์และนักวิจัยชาวออสเตรเลียและแคนาดา เธอเป็นผู้เชี่ยวชาญทางมรณวิทยาเกี่ยวกับการสลายตัวของร่างกายมนุษย์ เธอได้สร้างฟาร์มศพในประเทศออสเตรเลีย และขณะนี้ (ค.ศ. 2020) กำลังก่อตั้งสถานที่ที่คล้ายกันในประเทศแคนาดา
ชีวิต

ฟอบส์เกิดใน ค.ศ. 1977 ที่บรีวอร์รีนา ครอบครัวของเธอเป็นชาวไร่ที่มีสัตว์ตายเป็นประจำ เธอสำเร็จการศึกษาที่ไฮสกูลหญิงฮอร์นสบีในซิดนีย์ ปริญญาแรกของเธออยู่ในสาขาเคมีประยุกต์และนิติวิทยาศาสตร์ รวมถึงเธอได้ศึกษาต่อในระดับปริญญาเอกด้านวิทยาศาสตร์
ใน ค.ศ. 2005 เธอได้มีส่วนร่วมในการพัฒนาหลักสูตรนิติวิทยาศาสตร์ที่สถาบันเทคโนโลยีแห่งมหาวิทยาลัยออนแทรีโอ กระทั่งใน ค.ศ. 2011 เธอได้ออกไปรับตำแหน่งงานที่ประเทศออสเตรเลีย โดยเธอได้เป็นศาสตราจารย์ที่มหาวิทยาลัยซิดนีย์
จนถึง ค.ศ. 2018 เธอได้มีส่วนร่วมในการสร้างสถานที่เพื่อการวิจัยทดลองซากของออสเตรเลีย (ฟาร์มศพแห่งแรกของประเทศออสเตรเลีย) ซึ่งเธอได้มีส่วนเกี่ยวข้องกับการวิจัยซากศพที่เน่าเปื่อย ฟาร์มศพเป็นสถานที่การวิจัยที่สามารถศึกษาการเน่าเปื่อยได้ในหลากหลายรูปแบบ ซึ่งฟาร์มแห่งแรกได้รับการทำให้เกิดขึ้นโดยวิลเลียม เอ็ม. เบส ใน ค.ศ. 1971 ที่มหาวิทยาลัยเทนเนสซีเพื่อศึกษาการสลายตัวของศพมนุษย์ตั้งแต่เสียชีวิตจนถึงเวลาที่สลายตัว
ใน ค.ศ. 2018 เธอได้รับตำแหน่งประธานการวิจัยของแคนาดา 150 ในสาขามรณวิทยา โครงการวิจัยเจ็ดปีของเธอจะมีเงิน 350,000 ดอลลาร์ต่อปี และมหาวิทยาลัยจะจ่าย (350,000 ดอลลาร์) ให้แก่ฟาร์มศพแห่งแรกของประเทศแคนาดา ส่วนสถานที่คล้ายกันที่ใกล้ที่สุดคือแห่งหนึ่งที่มหาวิทยาลัยนอร์เทิร์นมิชิแกน แต่ฟอบส์ตั้งเป้าไปที่พื้นที่ป่าโดยเฉพาะ "ฟาร์มศพ" แห่งใหม่อยู่ที่เบกองกูร์ และชื่อที่ถูกต้องคือ "สถานรับรองสำหรับการวิจัยทางมรณวิทยา"
ทั้งนี้ ฟอบส์เป็นสมาชิกของราชสมาคมแห่งรัฐนิวเซาท์เวลส์
ชารอน บลินน์

| ชารอน บลินน์ |
| --- | --- |
บลินน์ใน ค.ศ. 2019
เกิด:  (1972-01-01) 1 มกราคม ค.ศ. 1972 (52 ปี) นครนิวยอร์ค สหรัฐ
สัญชาติ: อเมริกัน
อาชีพ: นักเคลื่อนไหใ, นักแสดง, นางแบบ
ปีปฏิบัติงาน: 2002-ปัจจุบัน
ชารอน บลินน์ (อังกฤษ: Sharon Blynn; เกิด 1 มกราคม พ.ศ. 2515) เป็นนักแสดงและนักเคลื่อนไหวด้านมะเร็งชาวอเมริกัน เธอก่อตั้งองค์กร "Bald is Beautiful" เพื่อให้ความรู้เรื่องมะเร็งรังไข่และเพื่อให้ผู้หญิงสามารถกำหนดความงามและความสมบูรณ์ของตนเองได้ตามเงื่อนไขของตนเองทั้งในด้านความเจ็บป่วยและสุขภาพ
บลินน์ยังเป็นที่รู้จักจากการแสดงตัวละครโดยรับบท Skrull Soren ในจักรวาลภาพยนตร์มาร์เวล
ชีวิตวัยเด็ก

บลินน์เติบโตในไมอามีและย้ายไปนิวยอร์กซิตี้ เพื่อเข้าเรียนในวิทยาลัยที่ Barnard College / มหาวิทยาลัยโคลอมเบีย จบการศึกษาจากมหาวิทยาลัยโคลัมเบียด้วยปริญญาตรี B.A. ในสาขาชาติพันธุ์วิทยา หลังจากสำเร็จการศึกษาเธอทำงานเป็นผู้บริหารการตลาดของเวิร์ฟ เรคคอร์ดส์ตั้งแต่ปี ค.ศ. 1994 ถึง 2000
ชาร์ตอัลบั้มแห่งสหราชอาณาจักร

ชาร์ตอัลบั้มแห่งสหราชอาณาจักร (อังกฤษ: The UK Albums Chart) เป็นอันดับอัลบั้มที่วัดจากยอดขายที่เป็นแผ่นและยอดขายดิจิทัลในสหราชอาณาจักร จัดอันดับโดยบริษัทดิออฟฟิเชียลยูเคชาร์ตสคอมปานี (The Official UK Charts Company, OCC) และตีพิมพ์ในนิตยสารมิวสิกวีก และเว็บไซต์ของโอซีซี ส่วนอันดับอัลบั้ม 200 อันดับเต็ม ตีพิมพ์เฉพาะในชาร์ตสพลัส
การจัดแบ่งเข้าอันดับชาร์ตอัลบั้มจะต้องดูในเรื่องความยาวของอัลบั้มและราคา ต้องมีมากกว่า 3 เพลงหรือความยาวมากกว่า 20 นาที และไม่เป็นบัดเจตอัลบั้ม ซึ่งบัดเจตอัลบั้มมีราคาระหว่าง 0.50 ถึง 4.24 ปอนด์ และนอกจากนั้นอัลบั้มรวมเพลงโดยหลายศิลปิน ที่ตั้งแต่เดือนมกราคม ค.ศ. 1989 ที่แต่เดิมรวมในชาร์ตอัลบั้มด้วยก็แยกออกเป็นชาร์ตอัลบั้มรวมเพลง
ถึงแม้ว่ายอดขายอัลบั้มจะสร้างให้เกิดการวัดระดับความสำเร็จของศิลปิน แต่สื่อมวลชนก็ตอบรับชาร์ตนี้น้อยกว่าชาร์ตในฝั่งของซิงเกิล เนื่องด้วยยอดขายอัลบั้มจริง ๆ มีส่วนสำคัญมากกว่าอันดับสูงสุดบนชาร์ต
ในคริสต์ทศวรรษ 1970 ชาร์ตอัลบั้มใหม่เปิดเผยครั้งแรกเมื่อเวลา 12.45 น. ของวันพฤหัสที่สถานีวิทยุบีบีซีเรดิโอวัน และได้ย้ายไปเปิดเผยเวลา 18.05 น. (ต่อมาเป็น 18.30 น.) ทุกวันพุธ ในช่วงของดีเจปีเตอร์ พาวเวลล์และบรูโน บรูกส์ และในเดือนตุลาคม ค.ศ. 1987 ได้ย้ายไปวันจันทร์ ช่วงกลางวัน ในช่วงของดีเจแกรี เดวีส์ และจากเดือนเมษายนถึงตุลาคม ค.ศ. 1993 ก็ได้มีรายการเฉพาะในช่วงเวลา 19.00-20.00 ในคืนวันอาทิตย์ จัดโดยลีนน์ พาร์สันส์ และตั้งแต่เดือนตุลาคม ค.ศ. 1993 ก็ได้รวมกับรายการยูเคท็อป 40 ในช่วงเวลา 16.00-19.00 น. ในวันอาทิตย์ รายการชาร์ตอัลบั้มประจำสัปดาห์ลิขสิทธิ์ของบีบีซีเรดิโอทู ดำเนินรายการโดยไซมอน เมโย ออกอากาศถึง 2 เมษายน ค.ศ. 2007
แหล่งข้อมูลอื่น

Music Week  Top 75
ChartsPlus เก็บถาวร 2008-10-14 ที่ เวย์แบ็กแมชชีน Top 200
ChartBuy เก็บถาวร 2009-08-27 ที่ เวย์แบ็กแมชชีน Top 20
The Official UK Top 75 Albums เก็บถาวร 2012-04-09 ที่ เวย์แบ็กแมชชีน
EveryHit.com - Archive of Top 40 albums
ชาร์ล เรนนี แม็กอินทอช

ชาร์ล เรนนี แม็กอินทอช
ชาร์ล เรนนี แม็กอินทอช (อังกฤษ: Charles Rennie Mackintosh) (7 มิถุนายน ค.ศ. 1868 - 10 ธันวาคม ค.ศ. 1928) เป็นสถาปนิกชาวสก็อตแลนด์ นักออกแบบ นักวาดสีน้ำและประติมากร  และเป็นคนสนับสนุนคนสำคัญของศิลปะอาร์ตนูโวในสหราชอาณาจักร เขาถือได้ว่าเป็นผู้มีอิทธิพลต่อการออกแบบในยุโรป
แหล่งข้อมูลอื่น

Charles Rennie Mackintosh Society, Glasgow, Scotland
Unbuilt Mackintosh Models and Designs เก็บถาวร 2005-08-30 ที่ เวย์แบ็กแมชชีน
Charles Rennie Mackintosh – Glasgow Buildings เก็บถาวร 2010-08-25 ที่ เวย์แบ็กแมชชีน
The Hunterian Museum & Art Gallery: The Mackintosh House เก็บถาวร 2011-09-03 ที่ เวย์แบ็กแมชชีน
The Hunterian Museum & Art Gallery: The Mackintosh Collection เก็บถาวร 2007-12-12 ที่ เวย์แบ็กแมชชีน
paintings by Charles Rennie Mackintosh at the WikiGallery.org เก็บถาวร 2021-02-27 ที่ เวย์แบ็กแมชชีน
Mackintosh in Walberswick เก็บถาวร 2011-04-24 ที่ เวย์แบ็กแมชชีน – Past Times Website
ชาร์ลี ชีน

| ชาร์ลี ชีน |
| --- | --- |
ชาร์ลี ชีนในปี 2012
สารนิเทศภูมิหลัง
เกิด:  (1965-09-03) กันยายน 3, 1965 (59 ปี) Carlos Irwin Estévez นิวยอร์กซิตี สหรัฐอเมริกา
คู่สมรส: Donna Peele (1995–1996) Denise Richards (2002–2006) Brooke Mueller (2008–2011)
บุตร: 5 คน
อาชีพ: นักแสดง
ปีที่แสดง: 1974-ปัจจุบัน
คาร์ลอส เออร์วิน เอสเตเวซ (อังกฤษ: Carlos Irwin Estévez) หรือที่รู้จักกันดีในนามของ ชาร์ลี ชีน (อังกฤษ: Charlie Sheen) เกิดเมื่อวันที่ 3 กันยายน ค.ศ. 1965 เป็นนักแสดงชาวอเมริกัน เขาแสดงในภาพยนตร์หลายเรื่อง อย่างเช่น รับบทเป็น คริส เทย์เลอร์ ในภาพยนตร์สงครามเวียดนาม ในปี ค.ศ. 1986 เรื่อง Platoon, บท เจค เคซีย์ ในภาพยนตร์ปี 1986 เรื่อง The Wraith, และบทบัด ฟอกซ์ในภาพยนตร์ปี 1987 เรื่อง  Wall Street เขายังแสดงในในภาพยนตร์ตลกหลายเรื่องอย่างเช่น Major League, Hot Shots! , และ Scary Movie 3 และ 4 ชีนยังแสดงในซิตคอม 2 เรื่อง รับบทเป็นชาร์ลี ครอว์ฟอร์ใน Spin City และบทชาร์ลี ฮาร์เปอร์ใน Two and a Half Men
ชาชาซิง

Error ซิงเกิลโดยเบร์รีซ์โคโบ
ชาชาซิง (อังกฤษ: Cha Cha Sing) เป็นซิงเกิลลำดับที่ 29 ของวงดนตรีป็อปสัญชาติญี่ปุ่นเบร์รีซ์โคโบ วางจำหน่ายในวันที่ 25 กรกฎาคม ค.ศ. 2012 โดยคัฟเวอร์เวอร์ชันมาจากเพลงต้นฉบับของไทยเพลง "เรามา Sing" เพลงของธงไชย แมคอินไตย์ จากอัลบั้มอาสาสนุก
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Cha Cha Sing" (cha cha Sing) |   |
| 2. | "Loving You Too Much" (Loving you Too much) |   |
| 3. | "Momochi! Yurushite-nyan Taisō / Momochi (Tsugunaga Momoko feat. Berryz Kobo)" (ももち！許してにゃん♡体操／ももち（嗣永桃子 feat. Berryz工房）) |   |
| 4. | "Cha Cha Sing (Instrumental)" (cha cha SING（Instrumental）) |   |
| 5. | "Loving You Too Much (Instrumental)" (Loving you Too much（Instrumental）) |   |
| 6. | "Momochi! Yurushite-nyan Taisō (Instrumental) / Momochi (Tsugunaga Momoko feat. Berryz Kobo)" (ももち！許してにゃん♡体操（Instrumental）／ももち（嗣永桃子 feat. Berryz工房）) |   |
| ลำดับ | ชื่อเพลง | ยาว |
| --- | --- | --- |
| 1. | "Cha Cha Sing (Dance Shot Ver.)" (WANT!（Dance Shot Ver.）) |   |
| ลำดับ | ชื่อเพลง | ยาว |
| --- | --- | --- |
| 1. | "Cha Cha Sing (Close-up Berryz Kobo Ver.)" (WANT!（Dance Shot Ver.II）) |   |
ชาร์ด

| ชาร์ด (2012) | ยอด สูงสุด |
| --- | --- |
Oricon Daily Singles Chart: 4
Oricon Weekly Singles Chart: 6
Oricon Monthly Singles Chart: 27
Billboard Japan Hot 100: 17
Billboard Japan Hot Top Airplay: 75
Billboard Japan Hot Singles Sales: 7
แหล่งข้อมูลอื่น

CD single, profile on the Hello! Project official website เก็บถาวร 2012-07-29 ที่ เวย์แบ็กแมชชีน - Hello! Project
CD single, profile on the Up-Front Works official website เก็บถาวร 2014-04-18 ที่ เวย์แบ็กแมชชีน - Up-Front Works
Single V, profile on the Hello! Project official website เก็บถาวร 2013-08-03 ที่ เวย์แบ็กแมชชีน
Single V, profile on the Up-Front Works official website[ลิงก์เสีย]
| ด ค กเบร์รีซ์โคโบ (Berryz Kōbō) |
| --- | --- |
ซะกิ ชิมิซุ • โมะโมะโกะ สึงุนะงะ • ชินะมิ โทะกุนะงะ • มาซะ ซุโด • มิยะบิ นะสึยะกิ • ยูรินะ คุมาอิ • ริซะโกะ ซุงะยะ ไมฮะ อิชิมุระ
ซิงเกิล: "อะนะตะนะชิเดะวะอิกิเตะยุเกะไน"  (Anata Nashi de wa Ikite Yukenai) • "ไฟติงโพสวะดะเตะจะไน!"  (Fighting Pose wa Date ja Nai!) • "พิริริโทะยุโก!"  (Piriri to Yukō!) • "แฮปพิเนส (โคฟุกุคังเง!"  (Happiness (Kofuku Kangei!)) • "โคอิโนะจุบะกุ"  (Koi no Jubaku) • "สเปเชียลเจเนอเรชัน"  (Special Generation) • "นันชูโคะอิโวะยัตเตะรูยูโนว์?"  (Nanchū Koi wo Yatterū You Know?) • "นิจูอิชิมะเดะโนะซินเดอเรล์ลา"  (21ji made no Cinderella) • "แก็กเฮียกุไกบุงไอชิเตะคุดะไซ"  (Gag 100kaibun Aishite Kudasai) • "จิริริคิดตะรุ"  (Jiriri Kiteru) • "วะรัชชะโอโยะบอยเฟรนด์"  (Waracchaō yo Boyfriend) • "มุนะซะวะงิสการ์เลต"  (Munasawagi Scarlet) • "เวรีบิวที"  (Very Beauty) • "โคะกุฮะกุโนะฟุนซุอิฮิโระบะ"  (Kokuhaku no Funsui Hiroba) • "สึกิอัตเตะรุโนะนิคะตะโอะโมะอิ"  (Tsukiatteru no ni Kataomoi) • "เจงกิสข่าน"  (Dschinghis Khan) • "ยุเกะยุเกะมังคีย์ดานซ์"  (Yuke Yuke Monkey Dance) • "มะเดะยะเดะ"  (Madayade) • "ดะกิชิเมะเตะดิกิชิเมะเตะ"  (Dakishimete Dakishimete) • "เซชุงบัสไกด์/ไรวัล"  (Seishun Bus Guide/Rival) • "วะตะชิโนะมิไรโนะดันนะซะมะ/รีวเซบอย"  (Watashi no Mirai no Danna-sama/Ryūsei Boy) • "โอะตะเกะบิบอยวะโอะ!/โทะโมะดะชิวะโทะโมะดะชินันดะ!"  (Otakebi Boy Wao!/Tomodachi wa Tomodachi Nanda!) • "มะจิบอมเบอร์!!"  (Maji Bomber!!) • "ไชนิงเพาเวอร์"  (Shining Power!) • "เฮโรอีนนินะโรคะ!"  (Heroine ni Narō Ka!) • "ไอโนะดังงัง"  (Ai no Dangan) • "อา, โยะงะอะเกะรุ"  (Aa, Yo ga Akeru) • "เบะเก็งกิ (นะซะบะนะรุ!)"  (Be Genki (Naseba Naru!)) • "ชาชาซิง" (Cha Cha Sing)
อัลบั้ม: โชเบร์รีซ์ที่ 1  (1st Chō Berryz) • ได 2 เซโชกิ  (Dai 2 Seichōki) • สเปเชียล! เบสต์มินิ: 2.5 ไมเมะโนะคะเระ  (Special! Best Mini: 2.5 Maime no Kare) • 3 Natsu Natsu Mini Berryz  (3 Natsu Natsu Mini Berryz) • ไอโนะนันชะระชิซูที่ 4  (4th Ai no Nanchara Shisū) • 5 (ไฟฟ์)  (5 (Five)) • เบร์รีซ์โคโบสเปเชียลเบสต์ฉบับที่ 1  (Berryz Kobo Special Best Vol. 1) • โอะตะเกะบิอัลบั้มที่ 6  (6th Otakebi Album) • 7 เบร์รีซ์ไทมส์  (7 Berryz Times) • ไอโนะอัลบั้ม 8  (Ai no Album 8)
ซิงเกิลอื่น: "อะมะซุปไปฮะรุนิซะกุระซะกุ"  (Amazuppai Haru ni Sakura Saku) • "บุซุนินะระไนเทะสึงะกุ"  (Busu ni Naranai Tetsugaku) • "โชแฮปปีซอง"  (Chō Happy Song)
ส่วนเกี่ยวข้อง: อา! • โบโน! • คิวต์ • เฮลโล! พรอเจกต์ • เฮลโล! พรอเจกต์คิดส์ • มอร์นิงมุซุเมะ • สึงกุ • ซิกซ์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
ชาร์ลที่ 1

ชาร์ลที่ 1 (อังกฤษ: Charles I) อาจหมายถึง
ชาร์เลอมาญ
พระเจ้าชาร์ลที่ 1 แห่งอองชู
พระเจ้ากาโรย (หรือชาร์ล) ที่ 1 แห่งฮังการี
พระเจ้าชาร์ลที่ 1 แห่งนาวาร์
พระเจ้าชาร์ลที่ 1 แห่งโบฮีเมีย
พระเจ้าชาร์ลที่ 1 แห่งนอร์เวย์
พระเจ้าชาร์ลที่ 1 แห่งสเปน
พระเจ้าชาลส์ที่ 1 แห่งอังกฤษ
พระเจ้าคาโรล (หรือชาร์ล) ที่ 1 แห่งโรมาเนีย
พระเจ้าการ์โลส (หรือชาร์ล) ที่ 1 แห่งโปรตุเกส
จักรพรรดิคาร์ล (หรือชาร์ล) ที่ 1 แห่งออสเตรีย
พระเจ้าคาร์ล (หรือชาร์ล) ที่ 1 แห่งเวือร์ทเทิมแบร์ค
ดูเพิ่ม

จักรพรรดิชาร์ล
ไคเซอร์คาร์ล
กาโรยแห่งฮังการี
ชาร์ลแห่งฝรั่งเศส
ชาลส์แห่งอังกฤษ
ชัดรัค เมชาค และอาเบดเนโก

ตัวละครในหนังสือดาเนียล
| ชัดรัค เมชาค และอาเบดเนโก ฮานันยาห์ มิชาเอล และอาซาริยาห์ |
| --- | --- |
เตาที่ไฟลุกอยู่ (ค.ศ. 1266) โดย Toros Roslin.
สามชายหนุ่มศักดิ์สิทธิ์
นับถือ ใน: ศาสนายูดาห์ ศาสนาคริสต์ ศาสนาอิสลาม
สักการสถานหลัก: สุสานดาเนียล เมืองซูซา
วันฉลอง: 16 ธันวาคม (โรมันคาทอลิก) 17 ธันวาคม (ไบแซนไทน์) วันอังคารหลังวันอาทิตย์ที่ 4 ของเทศกาลเพนเทคอสต์ (อาร์มีเนีย) 24 มกราคม (โมซารับ)
สัญลักษณ์: ชายสามคนในเตาที่ไฟลุกอยู่
Franz Joseph Hermann, "เตาที่ไฟลุกอยู่; จากหนังสือดาเนียล, 3"; St. Pankratius, Wiggensbach, ประเทศเยอรมนี กษัตริย์เนบูคัดเนสซาร์ (ซ้าย) ทอดพระเนตรชายหนุ่มสามคนและทูตสวรรค์ในเตา (ขวา) โดยมีปฏิมากรขนาดใหญ่ของกษัตริย์อยู่ด้านหลัง (ตรงกลาง)
ชัดรัค เมชาค และอาเบดเนโก (อังกฤษ: Shadrach, Meshach, and Abednego) ชื่อฮีบรูคือ ฮานันยาห์ มิชาเอล และอาซาริยาห์ (อังกฤษ: Hananiah, Mishael, and Azariah) เป็นตัวละครจากบทที่ 3 ของหนังสือดาเนียลในคัมภีร์ไบเบิล ในเรื่องเล่า ทั้งสามเป็นเด็กหนุ่มชาวยิวที่ถูกจับโยนเข้าเตาที่ไฟลุกอยู่โดยรับสั่งของกษัตริย์เนบูคัดเนสซาร์ที่ 2 กษัตริย์แห่งบาบิโลน ในข้อหาที่ทั้งสามปฏิเสธที่จะนมัสการต่อปฏิมากรของกษัตริย์ ทั้งสามได้รับการปกป้องจากอันตรายในเตา และกษัตริย์ก็ทรงเห็นชายสี่คนเดินอยู่ในกองไฟ "คนที่สี่นั้นดูเหมือนองค์เทพบุตร" ทั้งสามถูกกล่าวถึงครั้งแรกในดาเนียล 1 เมื่อทั้งสามถูกพาตัวไปยังบาบิโลนพร้อมกับดาเนียลเพื่อศึกษาภาษาเคลเดียและวรรณคดีเคลเดีย  เพื่อจะให้มารับใช้ในราชสำนักของกษัตริย์ และชื่อในภาษาฮีบรูของถูกสามถูกเปลี่ยนเป็นชื่อในภาษาเคลเดียหรือภาษาของชาวบาบิโลน
หกบทแรกของหนังสือดาเนียลเป็นเรื่องราวที่มีการเล่าในช่วงปลายสมัยเปอร์เซีย/ต้นสมัยเฮลเลนิสต์ และการทีดาเนียลไม่ปรากฏในเรื่องราวของสามเด็กหนุ่มฮีบรูในเตาที่มีไฟลุกนั้น คาดว่าเดิมทีเรื่องราวนี้กับเรื่องราวของดาเนียลอาจเป็นเรื่องราวที่เป็นอิสระต่อกัน เรื่องราวนี้คู่กับเรื่องราวของดาเนียลในถ้ำสิงโตบ่งชี้ว่าพระเจ้าของชาวยิวจะทรงช่วยเหลือผู้ที่สัตย์ซื่อต่อพระองค์
แหล่งข้อมูลอื่น

Easton, Matthew George (1897). "Shadrach" . Easton's Bible Dictionary (New and revised ed.). T. Nelson and Sons.
Easton, Matthew George (1897). "Meshach" . Easton's Bible Dictionary (New and revised ed.). T. Nelson and Sons.
Easton, Matthew George (1897). "Abednego" . Easton's Bible Dictionary (New and revised ed.). T. Nelson and Sons.
Chisholm, Hugh, บ.ก. (1911). "Abednego" . สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์.
| ด ค กหนังสือดาเนียล |
| --- | --- |
บทในคัมภีร์ไบเบิล:  ดาเนียล 1  2  3  4  5  6  7  8  9  10  11  12 
ส่วนเพิ่มเติม:  บทเพลงของอาซาริยาห์และชายหนุ่มสามคน  สุสันนาและผู้อาวุโส  เทพเจ้าเบลและมังกร 
สถานที่:  บาบิโลน  สุสา 
บุคคล:  ชัดรัค เมชาค และอาเบดเนโก  ไซรัสมหาราช  ดาเนียล  ดาริอัสคนมีเดีย  เนบูคัดเนสซาร์ที่ 2  เบลชัสซาร์  เยโฮยาคิม 
ทูตสวรรค์:  กาเบรียล  มีคาเอล 
คำศัพท์:  คำพยากรณ์เรื่อง 70 สัปดาห์  งานเลี้ยงของเบลชัสซาร์  ถ้ำสิงโต  ทูตสวรรค์ผู้บริสุทธิ์  บุตรมนุษย์  ผู้หนึ่งซึ่งเจริญด้วยวัยวุฒิ  สิ่งน่าสะอิดสะเอียนที่ทำให้ร้างเปล่า  สี่ราชอาณาจักร  Territorial spirit 
การตีความของศาสนาคริสต์:  Futurism  Historicism  Historicist interpretations  Idealism  Preterism 
สำเนาต้นฉบับ:  พาไพรัส 967  พาไพรัส 62  Codex Chisianus 45 
ต้นฉบับ:  Hebrew Bible  Septuagint  Latin Vulgate  Wycliffe Version  King James Version  American Standard Version  World English Version 
← หนังสือเอเสเคียล (บทที่ 48) ในคัมภีร์ไบเบิลของศาสนาคริสต์  หนังสือเอสเธอร์ (บทที่ 10) ในคัมภีร์ฮีบรูหนังสือโฮเชยา (บทที่ 1) ในคัมภีร์ไบเบิลของศาสนาคริสต์      เอสรา-เนหะมีย์ (เอสรา 1) ในคัมภีร์ฮีบรู →
ชาร์ลี บราวน์

| --- | --- |
ตัวละคร พีนัตส์

อายุ: 8 1/2, อายุ 4 ปีเมื่อปรากฏตัวครั้งแรก 
เพศ: Male
ครอบครัว: น้องสาวชื่อ Sally Brown และครอบครัวที่ไม่มีชื่อ
ผู้พากย์เสียงดั้งเดิม: Peter Robbins
ผู้พากย์เสียงอื่น: Chad Allen, Erin Chase, Todd Barbee, Brad Kesten, Brett Johnson, Duncan Watson, Arrin Skelley, Wesley Singerman, Anthony Rapp, Spencer Robert Scott
ปรากฏครั้งแรก: 2 ตุลาคม ค.ศ. 1950
ชาร์ลี บราวน์ (อังกฤษ: Charlie Brown) เป็นตัวละครในการ์ตูนสั้นที่มีมายาวนานเรื่อง พีนัตส์ โดยชาร์ล เอ็ม ชูลซ์ ชาร์ลี บราวน์และผู้เขียนมีสิ่งเชื่อมโยงกันคือ ทั้งคู่เป็นบุตรชายของช่างตัดผม แต่เพราะว่าผลงานขอชูลซ์เป็นงานที่บอกได้ว่า "เป็นตัวอย่างที่สดใสมากที่สุดของเนื้อเรื่องที่ประสบความสำเร็จที่สุดของอเมริกัน" แต่ชาร์ลี บราวน์ ก็เป็นตัวอย่างของ "เรื่องของชาวอเมริกันที่ไม่ประสบความสำเร็จ" ที่เขาดูจะล้มเหลวในสิ่งที่เขาทำ
ชาร์ป

บทความนี้เกี่ยวกับดนตรี สำหรับความหมายอื่น ดูที่ ชาร์ป (แก้ความกำกวม)
ชาร์ป (อังกฤษ: sharp) ในทางดนตรี หมายถึง ระดับเสียงที่สูงขึ้นจากปกติ หากจะระบุให้ชัดเจนก็คือ ระดับเสียงที่สูงขึ้นทีละครึ่งเสียง (semitone) เขียนแทนด้วยสัญลักษณ์ ♯ เป็นเครื่องหมายแปลงเสียง (accidental) ชนิดหนึ่ง และเนื่องจากสัญลักษณ์ดังกล่าวมีรูปร่างคล้ายกับเครื่องหมายนัมเบอร์ # เครื่องหมายนัมเบอร์จึงถูกเรียกอีกชื่อหนึ่งว่า ชาร์ป.  ในภาษาอิตาเลียนใช้คำว่า diesis เพื่อสื่อถึงเครื่องหมายชาร์ป ส่วนภาษาฝรั่งเศสใช้คำว่า dièse ซึ่งทั้งสองคำมีรากศัพท์มาจากภาษาละติน diesis ซึ่งเป็นคำที่ยืมมาจากภาษากรีก δίεσις (díesis) อีกทีหนึ่ง โดยความหมายในภาษากรีกหมายถึง "ช่องว่างระหว่างเสียง" (interval) ที่เล็กที่สุดในระบบการตั้งเสียงแบบพีธากอรัส ฉะนั้นเมื่องนำมาใช้ในภาษาละตินและทฤษฎีดนตรีตะวันตกจึงมีความหมายว่า "semitone".
ตัวโน้ตที่ถูกกำกับด้วยชาร์ปจะมีเสียงสูงขึ้นครึ่งเสียง ในบันไดเสียงสากลที่แต่ละอ็อกเทฟ (octave) ห่างกัน 12 ครึ่งเสียง เสียงบีชาร์ปจะเทียบเท่ากับเสียงซีเนเชอรัล และเสียงจีชาร์ปจะเทียบเท่ากับเสียงเอแฟลต เป็นต้น
นอกจากนี้ยังมี ดับเบิลชาร์ป (double sharp) คือระดับเสียงสูงขึ้นสองครึ่งเสียง ซึ่งเทียบเท่ากับการยกขึ้นหนึ่งขั้นเสียง เขียนแทนด้วยสัญลักษณ์  พบได้ในโน้ตเพลงที่มีการปรับคีย์ดนตรี และที่พบได้น้อยกว่าคือ ทริเปิลชาร์ป (triple sharp) คือระดับเสียงสูงขึ้นสามครึ่งเสียง เขียนแทนด้วย ♯
ในการปรับเสียงเครื่องดนตรี คำว่า ชาร์ป ยังหมายถึง เสียงที่เพี้ยนสูงขึ้นไปจากเดิมเล็กน้อย หากมีเครื่องสายหรือเสียงนักร้องที่แตกต่างกันเล็กน้อย เสียงที่สูงกว่า จะเรียกว่าเสียงชาร์ป เมื่อเทียบกับอีกเสียงหนึ่งซึ่งต่ำกว่า
อักขระยูนิโคด '♯' (U+266F) คือเครื่องหมายชาร์ป และ '𝄪' (U+1D12A) คือเครื่องหมายดับเบิลชาร์ป
ดูเพิ่ม

แฟลต
| ด ค กสัญกรณ์ดนตรี |
| --- | --- | --- |
| บรรทัดห้าเส้น |  8va  15ma  ห้องเพลง / เส้นกั้นห้อง  กุญแจประจำหลัก  กลับต้น (ดาคาโป)  ย้อนจากเครื่องหมาย (ดาลเซกโน)  เครื่องหมายตั้งบันไดเสียง  เส้นน้อย  โหมด  โน้ตทางเลือก  บันไดเสียง  Rehearsal letter  เครื่องหมายซ้ำ  อัตราความเร็ว  เครื่องหมายกำหนดจังหวะ  การย้ายระดับเสียง  เครื่องดนตรีย้ายระดับเสียง  | Syncopation example |
| โน้ตดนตรี |  เครื่องหมายแปลงเสียง (แฟลต  ·  เนเชอรัล  ·  ชาร์ป)  โน้ตสัญญาณ  โน้ตประจุด  โน้ตตกแต่ง  ค่าของโน้ต (เส้นรวบ  ·  หัวโน้ต  ·  ก้านโน้ต)  ระดับเสียง  ตัวหยุด  เงียบ  Tuplet  เสียงรัว (เทรโมโล)  ขั้นคู่  สัญกรณ์ระดับเสียงเฮ็ล์มฮ็อลทซ์  สัญกรณ์อักษร  สัญกรณ์ระดับเสียงเชิงวิทยาศาสตร์  | Syncopation example |
| การออกเสียง |  การเน้นเสียง  Caesura  Damping  อัตราความดัง  เครื่องหมายยืดจังหวะ  การกำหนดนิ้ว  เสียงต่อเนื่อง (เลกาโต)  เน้น (มากาโต)  โน้ตประดับ (โน้ตอิง  ·  เสียงรูด  ·  โน้ตตกแต่ง  ·  โน้ตสะบัดกลับ  · โน้ตรูด  · โน้ตพรม)  เสียงเกือบต่อเนื่อง  เครื่องหมายเชื่อมเสียง (สเลอร์)  เสียงสั้นมาก (สตักกัตติสสิโม)  เสียงสั้น (สตักกัตโต)  โน้ตหน่วงเน้น (เทนูโต)  เครื่องหมายโยงเสียง  การประลิ้น  | Syncopation example |
| ทางเลือก |  ดนตรีอักษรเบรลล์  คอร์ดชาร์ต  แผนภาพคอร์ด  Eye music  เบสเลขกำกับ  สัญกรณ์กราฟฟิก  แผ่นโน้ตเพลง  ระบบตัวเลขแนชวิลล์  สัญกรณ์ดนตรีตัวเลข  Klavarskribo  แท็ปเลเจอร์  Parsons code  สัญกรณ์เครื่องกระทบ  สัญกรณ์ดนตรีอย่างง่าย  | Syncopation example |
| หัวข้อที่เกี่ยวข้อง |  Mensural notation  ขาตั้งแผ่นโน้ตเพลง  ระดับเสียงสมบูรณ์  การอ่านโน้ตแรกเห็น  การถอดเพลง  | Syncopation example |
ชาร์ล แมนสัน

ชาร์ล แมนสัน
ชาร์ล มิลเลส แมนสัน (อังกฤษ: Charles Milles Manson) (12 พฤศจิกายน ค.ศ. 1934 - 19 พฤศจิกายน ค.ศ. 2017) เป็นอาชญากรชาวอเมริกัน ต่อมาเป็นที่รู้จักอย่างกว้างขวางกับ ครอบครัวแมนสัน (Manson Family) ซึ่งเป็นกลุ่มที่เกิดขึ้นในรัฐแคลิฟอร์เนียปลายคริสต์ทศวรรษ 1960 เขาถูกตัดสินผิดว่าเป็นผู้วางแผนฆาตกรรม คดีเทต/ลาเบียงกา (ชารอน เทต ภรรยาของโรมัน โปลันสกีที่กำลังตั้งท้องได้ 8 เดือนกับเพื่อนอีกสามคนเมื่อวันที่ 9 สิงหาคม ค.ศ. 1969 และสองสามีภรรยา เลโน กับโรสแมรี ลาเบียงกา เมื่อวันที่ 10 สิงหาคม ค.ศ. 1969)
แมนสันมีส่วนเกี่ยวข้องกับเพลง "Helter Skelter" ของวงเดอะบีตเทิลส์ ที่เขานำเนื้อเพลงมาตีความว่าจะเกิดสงครามระหว่างคนผิวขาวและผิวดำ เหตุนี้เองพวกเขาจะเร่งรัดให้เกิดขึ้นตามคำทำนายที่แมนสันกล่าว ในช่วงเวลาที่เริ่มเกิดครอบครัวแมนสันขึ้น แมนสันที่เพิ่งพ้นคุกที่เขาอยู่มากว่าครึ่งชีวิต ในช่วงก่อนการก่อฆาตกรรม เขาก้าวเข้าสู่ธุรกิจดนตรีในลอสแอนเจลิส โดยร่วมงานกับเดนนิส วิลสัน แห่งวงเดอะบีชบอยส์  และหลังจากแมนสันถูกจับกุมในเรื่องการก่ออาชญากรรม ผลงานเพลงของเขาที่เขาเขียนและร้อง ก็ออกขาย มีศิลปินอย่างกันส์แอนด์โรสเซสและมาริลีน แมนสัน นำเพลงเขาไปทำใหม่ ในทศวรรษหลัง ๆ
เขาถูกตัดสินประหารชีวิต แต่ก็ถูกลดลงเหลือจำคุกตลอดชีวิตหลังคำตัดสินในปี 1972 โดยศาลฎีกาแห่งรัฐแคลิฟอร์เนียได้ยกเลิกโทษประหารชีวิตของรัฐ เมื่อวันที่ 19 พฤศจิกายน ค.ศ. 2017 ชาร์ล แมนสันได้เสียชีวิตลงในเรือนจำรัฐแคลิฟอร์เนียด้วยวัย 83 ปี
ชีวิตส่วนตัว

เมื่อครั้งแอฟตัน เอเลน เบอร์ตัน เดินทางมาเยี่ยมผู้ต้องหาที่เรือนจำดังกล่าวและเกิดชอบใจชาร์ล แมนสัน ผู้ต้องหาคดีฆาตกรรมเหยื่อ 7 รายเมื่อปี ค.ศ.1969 จากเหตุการณ์ในครั้งนั้นศาลมีคำสั่งประหารชีวิตนายแมนสัน และผู้สมรู้ร่วมคิดอีก 3 คน แต่ศาลได้พิจารณาคดีอีกครั้งหนึ่งในปี ค.ศ. 1972 ลดโทษให้เหลือเพียงจำคุกตลอดชีวิต
ทางด้านว่าที่เจ้าสาวได้ย้ายมาอาศัยอยู่ที่คอร์โคแรน รัฐแคลิฟอร์เนีย เพื่อที่จะได้อยู่ใกล้ชิดกับเรือนจำสถานที่กุมขังว่าที่เจ้าบ่าวในอนาคตของเธอ ก่อนที่จะกล่าวทิ้งท้ายว่า ′งานแต่งงานของเราจะเกิดขึ้นภายในเดือนหน้า มันจะต้องเกิดขึ้นจริง เพราะฉันรักเขา′
ทั้งนี้ เมื่อปี ค.ศ. 2012 ศาลได้ปฏิเสธคำร้องขออภัยโทษครั้งที่ 12 ของนายแมนสัน ซึ่งเขาจะสามารถยื่นคำร้องได้อีกครั้งในปี ค.ศ. 2027
โดยชาร์ลส์ แมนสัน  กำลังจะเข้าพิธีสมรสกับนางสาวแอฟตัน เอเลน เบอร์ตัน วัย 26 ปี หลังศาลอนุมัติคำร้องขอจัดพิธีแต่งงาน